26. ΑΝΑΓΚ. ΝΟΜΟΣ υπ' αριθ. 386 της 4/8 Ιουν. 1945 Περί καταργήσεως των περί πιστοποιητικών Κοινωνικών φρονημάτων διατάξεων. Άρθρον μόνον.-Πάσα γενική ή ειδική διάταξις Νόμου, δι' ης καθιερούται η προσαγωγή πιστοποιητικού κοινωνικών φρονημάτων ως προϋπόθεσις ή προσόν προς διορισμόν εις οιανδήποτε δημοσίαν ή ιδιωτικήν θέσιν ή προς απόκτησιν οιουδήποτε δικαιώματος ή παροχής παρά του Δημοσίου ή Νομικού ή φυσικού προσώπου ή προνομίας ή δυνατότητος οιασδήποτε φύσεως (παραχώρησις κλήρου, συμμετοχή εις διαγωνισμόν ή δημοπρασίαν, χορήγησιν διαβατηρίου κλπ.) καταργείται. Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. Ήδη απαιτείται πιστοποιητικόν νομιμοφροσύνης, κατά το άρθρ.1 παρ.10 Β.Δ.10/20 Φεβρ. 1953 (κατωτ. σελ.318). 